Ńdɔ̄ hḿ ā zu lə́dē ńnóm ńtómbá mə́túnuŋa mə́ ńsə́m. Áron bân bɔ́n bóé bə́ bə̄dé mɔ́ mábán á ńlō ńnóm ńtómbá tě, 19ńdɔ̄ Mósɛs ǎ zū nyé tsíg, a mǎn kə́ a soe məkǐ ḿbomoná alatâr á nyɔ́l; 20ńdɔ ǎ zu mǎn bɛ ńnóm ńtómbá nyɔ̄, a mǎn kab tsíd ngab ngag, a mǎn dígī ńlō, ai bidzo ai məvɔ́ŋ. 21A mǎn sǒb miǹya ai mim̀byɛ̌, ńdɔ̄ fɔ́ɔ́ á ngádígi ǹnóm ńtómbá ńgúma âlatâr; nálā ó nə mə́túnuŋa mányum m̀bəŋ, á mádudu evúvoe, mətúnuŋǎ yā bátum ású Ńtondôbə, ḿból Ńtondôbə a ngábéndē Mósɛs ná á bɔ. 22Ńdɔ ǎ zu bɔ̌ naa bə́ zu ai ńnóm ńtómbá bɛ̄ɛ, ǹnóm ńtómbá yǎ mə̄túnuŋǎ yā ńtə̄lán étɔá. Áron bân bɔ́n bóé bə́ bə̄dé mɔ́ mábán á ńlō ńnóm ńtómbá tě.